ఆర్.కె. సింగ్ పటేల్

రామ్‌కృపాల్ సింగ్ పటేల్ భారతదేశానికి చెందిన రాజకీయ నాయకుడు. ఆయన  ఉత్తరప్రదేశ్  శాసనసభకు మూడుసార్లు ఎమ్మెల్యేగా ఎన్నికై మంత్రిగా పని చేసి, రెండుసార్లు బందా లోక్‌సభ నియోజకవర్గం నుండి లో‍క్‍సభ సభ్యుడిగా ఎన్నికయ్యాడు.
రాజకీయ జీవితం
రామ్‌కృపాల్ సింగ్ బహుజన్ సమాజ్ పార్టీ ద్వారా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసి 1993 ఉత్తర ప్రదేశ్ శాసనసభ ఎన్నికలలో కార్వి శాసనసభ నియోజకవర్గం నుండి బీఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి భైరాన్ ప్రసాద్ మిశ్రా చేతిలో 198 ఓట్ల స్వల్ప తేడాతో ఓడిపోయాడు. ఆయన 1996 శాసనసభ ఎన్నికలలో బీఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రామ్ ప్రకాష్ పై 24340 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై సహాయ మంత్రిగా పని చేశాడు. 

రామ్‌కృపాల్ సింగ్ 2002 ఉత్తర ప్రదేశ్ శాసనసభ ఎన్నికలలో కార్వి శాసనసభ నియోజకవర్గం నుండి బీఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి  భైరాన్ ప్రసాద్ మిశ్రాపై 15,515 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై మంత్రిగా పని చేశాడు. ఆయన ఆ తరువాత సమాజ్‌వాదీ పార్టీలో చేరి 1996 శాసనసభ ఎన్నికలలో ఎస్‌పీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి దినేష్ ప్రసాద్ చేతిలో 1356 ఓట్ల స్వల్ప తేడాతో ఓడిపోయాడు. 

రామ్‌కృపాల్ సింగ్ 2009 లోక్‌సభ ఎన్నికలలో బందా లోక్‌సభ నియోజకవర్గం నుండి ఎస్‌పీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి భైరాన్ ప్రసాద్ మిశ్రాపై 34593 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2014 లోక్‌సభ ఎన్నికలలో ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజెపీ అభ్యర్థి భైరాన్ ప్రసాద్ మిశ్రా చేతిలో 115788 ఓట్ల తేడాతో ఓడిపోయాడు. 

రామ్‌కృపాల్ సింగ్ 2017 ఉత్తర ప్రదేశ్ శాసనసభ ఎన్నికలకు ముందు భారతీయ జనతా పార్టీలో చేరి మాణిక్‌పూర్ శాసనసభ నియోజకవర్గం నుండి  బీజెపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి సంపత్ పాల్‌పై 44,464 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికై, ఆ తరువాత 2019 లోక్‌సభ ఎన్నికలలో బందా లోక్‌సభ నియోజకవర్గం నుండి బీజెపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి శ్యామ చరణ్ గుప్తాపై 58,938 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. ఆయన 2024 లోక్‌సభ ఎన్నికలలో బీజెపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ కృష్ణ దేవి శివశంకర్ చేతిలో 71,210 ఓట్ల తేడాతో ఓడిపోయాడు.
మూలాలు 	   

వర్గం:1959 జననాలు
వర్గం:15వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు